Boskazoù

Boskazoù (, ) zo ur gumun e Bro-Dreger e kanton Kastellaodren, e departamant Aodoù-an-Arvor, e norzh Breizh.
 Douaroniezh 
Boskazoù zo ur gumun digompez-tre, 2 700 hektar enni. Lec'h uhelañ ar gumun eo ar Marc'hallac'h, 284 m. Bevennet eo diouzh tu ar c'hornôg gant ar C'hoad Meur, er reter hag en norzh gant al Leñv. Lec'hiet eo da 28 km eus Sant-Brieg, 25 km eus Gwengamp, 10 km eus Kastellaodren ha da 9 km eus Kintin.
 Anv 
 Erwan Vallerie : Botgadou, 1198 ; Botchatou, 1207 ; Bocahou, 1220 ; Bocazou, ~1330 ; Botgazou, 1420 ; Bocahou, 1427 ; Bothcazou, 1461 ; Botcazou, 1505 ; Boquehau, Botcazo, 1630 ; Bocoho, 1731 ; Bocoho, 1779.
 Ardamezioù 
Ne vefe ket. Ur bod skav eo arouez pe logo kumun Boskazoù, diwar unan eus an orin roet da anv ar gumun: bod + skav.
 Istor 

 Brezel-bed kentañ  
 83 gwaz a gollas o buhez abalamour d'ar brezel hervez monumant ar re varv, da lavaret eo 5,99 % ag ar boblañs hervez an niveradeg bet graet e 1911 Monumant ar re varv - Memorial Genweb.
 Eil Brezel-bed 
 Kemeret e voe 4 300 Lur en ti-post, gant izili eus ar Rezistañs moarvat, d’ an 3 a viz Even 1944, hervez danevell sizhuniek Titouroù Hollek Sant-Brieg Éric Rondel, En attendant le Débarquement en Bretagne du 15 août 1943 au 6 juin 1944, pajenn 277, Dastumadenn Guerres et Conflits, Embannadurioù Astoure, Pleherel, 2011.
 Mervel a reas c'hwec'h den eus ar gumun abalamour d'ar brezel.
 Brezelioù didrevadennañ 
 Brezel Indez-Sina 
 Mervel a reas ur soudard er ger e 1955.
 Brezel Aljeria 
 Mervel a reas ur soudard e 1957.

 Brezhoneg 
 72,7 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 330.
 Komzet e veze brezhoneg e Boskazoù evit an darn vrasañ eus e istor. En ur gartenn eus 1700 eo bet lakaet ar gêr e Breizh-Izel (skrivet Botcaxo) met e-barzh enklask yezhoniel Charles Coquebert de Montbret e 1806 eo bet lakaet e Breizh-Uhel.

 Monumantoù ha traoù heverk 
Ar gumun he deus pevar lec'h enskrivet pe kontet evel monumant istorel.
 Kroaz sant Erwan
 Kroaz Botmilio (bod) ha Milio
 Chapel Itron Varia a Druez a zo bet adkempennet gant tud a youl-vat renet gant kevredigezh « Mignoned chapel Itron Varia a Druez ». Lec'hiet eo 2 gilometr eus bourk Boskazoù, e-kichen ar Marc'hallac'h.
 Daou beulvan Kergo
 Iliz sant Tudwal ha sant Erwan, savet gant an aotrou Liscoët, er bourg.
 Chapel sant Blaez, savet gant ar familh Liscoët.
 « Ti bihan hent ar Rest ». Servijet en deus evel repu ha presbital d'an aotrou Le Sage.
 An ti-kêr a zo bet e-pad pell ur presbital.
 Monumant ar re varv.

 Poblañs 
 Emdroadur ar boblañs abaoe 1962 

 Tud 
 Ardamezeg ar familhoù 
60pxDu Bahuno
Aotrounez Liscoët
En sabel e vleiz tremenant en argant, leinet gant ur greskenn ivez en argant.
 Darempredoù etrebroadel 
 Keveleriñ 
 : Bǎcani (1994)

 Liammoù diavaez 

  Boskazoù war lec'hienn Geobreizh
  Pajenn Boskazoù war lec'hienn an Touristañ e Bro Kastellaodren
 Levrlennadur 
  Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
  Erwan Vallerie : Diazezoù studi istorel an anvioù-parrez. Corpus. An Here. 1995
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Treger
Rummad:Argant tapet e tiez-post Aodoù-an-Hanternoz gant tud eus ar Rezistañs